**KLAIPĖDOS MIESTO SAVIVALDYBĖS**

**NEĮGALIŲJŲ REIKALŲ TARYBA**

Klaipėdos miesto merui
Vytautui Grubliauskui

**KLAIPĖDOS MIESTO NEĮGALIŲJŲ REIKALŲ TARYBOS ATASKAITA UŽ**

 **2017 METUS**

2018-03-25, Klaipėda

 2017 metais Klaipėdos miesto Neįgaliųjų reikalų taryba koncentravosi kultūros prieinamumo klausimų sprendime. Nuo metų pradžios iki pabaigos Taryba rinkosi į 7 posėdžius, kuriuose buvo svarstyta 19 klausimų. Klaipėdos miesto Neįgaliųjų reikalų tarybos narių lankomumas 2016 metai buvo labai didelis. Šios tarybos nariai aktyviai dalyvavo susirinkimuose.Visuose susirinkimuose buvo kvorumas. Susirinkimų metu buvo iškelti labai aktualūs klausimai. Daugelis klausimų buvo išspręsti arba išspręsti dalinai. Didžiausias dėmesys šiais metais buvo skiriamas šiems klausimams:

**- Masinių renginių prieinamumas žmonėms su įvairia negalia.**

* *Pasiekta, kad didžiausi miesto renginiai yra pritaikyti žmonėms su klausos negalia. Renginius verčia gestų vertėjai.*
* *Pasiekta, kad visuose miesto renginiuose yra tualetų, pritaikytų judėjimo negalią turintiems žmonėms.*
* *Siekiama, kad didžiausiuose miesto renginiuose atsirastų pakylos, ant kurių užvažiavę žmonės su judėjimo nagalia galėtų stebėti renginius.*

*-* **Danės skvero parko projekto pritaikymas įvairią negalią turintiems žmonėms.**

* *Pateikti įvairūs siūlymai, kad žmonės su įvairia negalia Danės skvero parke, jį sutvarkius, galėtų laisvai judėti.*
* *Žaidimo įrenginiai būtų pritaikyti vaikams su įvairia negalia.*
* *Pateikti svarbūs siūlymai, saugumui užtikrinti. Viešieji tualetai būtų universalūs (su galimybe naujagimių pervystymui).*

*- Parašyti raštai:*

*\* DĖL GALIMYBĖS ŽMONĖMS SU ĮVAIRIA NEGALIA NUOLAT NAUDOTIS BASEINU*

*\* DĖL SAVIŽUDYBIŲ PREVECINĖS GRUPĖS SUKŪRIMO*

*\* DĖL PASTATŲ PRITAIKYMO ŽMONĖMS SU NEGALIA*

*\* DĖL KLAIPĖDOS MIESTŲ PRIEINAMUMO SĄLYGŲ GERINIMO NEĮGALIEMS*

*Pastebėta, kad anksčiau išsakytos pastabos dalinai įgyvendintos ar pilnai įgyvendinta:*

*- keleta Klaipėdos paplūdimių infrastruktūra pritaikyta žmonėms su negalia. Taip pat žmonės su judėjimo negalia galės džiaugtis maudynėmis (įsigyta speciali technika, yra personalas, kuris rūpinsis palydėjimu ir maudynėmis jūroje).*

*- gerinamas viešojo transporto pritaikymas žmonėms su įvairia negalia. Apmokomi vairuotuojai kaip dirbti su žmonėmis, turinčius įvairią negalią.*

*- bendruomenės namuose atsiras keltuvas.*

Metų pabaigoje kartų su Socialinės paramos skyriumi suorganizuota žmonių su įvairia negalia konferencija ,,Kultūros prieinamumas žmonėms su negalia“.

Plačiau apie 2017 metų Klaipėdos miesto Neįgaliųjų reikalų nuveiktus darbus, svarstytus klausimus detaliau galima susipažinti tarybos protokoluose.

NRT pirmininkas Kazys Bagdonas Mob. tel.: 867097734; el. paštas: kazys.bagdonas@gmail.com